ส่งเอกสารการฉีดวัคซีนและผลการตรวจเบื้องต้น

“สร้างความมั่นใจให้คุณลูกค้า”

เมื่อสถานการณ์การแพร่ระบาดของไวรัสโควิด19 เริ่มทวีความรุนแรงขึ้น ทำให้มีคุณลูกค้าจำนวนมากสอบถามเข้ามาหาคุณแม่บ้านที่ได้รับวัคซีนแล้ว ทางบริษัทจึงเห็นว่าการปรับเพิ่มข้อมูลคุณแม่บ้านในระบบเกี่ยวกับข้อมูลการได้รับวัคซีนนั้นจะช่วยพิ่มความมั่นใจให้กับคุณลูกค้ามากยิ่งขึ้น

ทั้งนี้ทางบริษัทจะขอให้คุณแม่บ้านที่ได้รับวัคซีนแล้วส่งข้อมูลรายละเอียดการได้รับวัคซีนให้กับทางเจ้าหน้านำไปลงข้อมูลในหน้าระบบ แต่หากคุณแม่บ้านที่กำลังรอรับการจัดสรรคิววัคซีนอยู่นั้นสามารถส่งผลตรวจแบบ ATK (Antigen Test Kid) ที่เป็นชุดตรวจหาเชื้อโควิดด้วยตัวเองมาให้กับทางเจ้าหน้าที่ได้นะคะ โดยจะต้องเขียนชื่อและวันที่ทำการตรวจ ลงบนชุดตรวจเพื่อเป็นการยืนยัน โดยผลการตรวจนั้นจะสามารถใช้ได้ 7 วันหลังจากที่ตรวจค่ะ

แต่แม้จะมีมาตรการการรับวัคซีนและการตรวจโควิดเพิ่มขึ้นมาแล้ว ทางบริษัทยังคงขอความร่วมมือให้คุณแม่บ้านรักษามาตรการป้องกันในการเข้าให้บริการอย่างเข้มงวดเช่นเดิมนะคะ

คุณแม่บ้านสามารถลง “ข้อมูลการได้รับวัคซีน” และ “ข้อมูลการตรวจโควิด-19” ได้ด้วยตนเองแล้วนะคะ ผ่านแอพพลิเคชั่นคุณแม่บ้าน BeNeat Cleaner

ตัวอย่างการลง “ข้อมูลการได้รับวัคซีน”

ตัวอย่างการลง “ข้อมูลการตรวจโควิด-19”

รูปตัวอย่างการส่งข้อมูลผลตรวจโควิด และ เอกสารวัคซีน

1. กรณีคุณแม่บ้านส่งเอกสารผลการตรวจโควิด-19 สามารถส่งได้ทั้งตัวเอกสารที่ออกโดยโรงพยาบาล หรือ หน่วยแพทย์เคลื่อนที่ในชุมชน รวมไปถึง ผลการตรวจแบบตรวจด้วยตนเอง ในเอกสาร ต้องระบุ ผลการตรวจที่ชัดเจน มีชื่อ-นามสกุล คุณแม่บ้าน และ วันที่ตรวจ หรือ วันที่ทราบผลตรวจ

ตัวอย่างการส่งเอกสารผลการตรวจโควิด-19 แบบตรวจด้วยตนเอง

2. กรณีคุณแม่บ้านส่งเอกสารการฉีดวัคซีน สามารถส่งได้ทั้งเอกสาร ที่ออกโดยโรงพยาบาล หรือ คุณแม่บ้านสามารถเข้าไปโหลดข้อมูลเพิ่มเติมได้ที่แอพพลิเคชั่น “หมอพร้อม” โดยในเอกสาร ต้องระบุ ชื่อ-นามสกุล , วันที่ฉีดวัคซีน , สถานที่ฉีด และ ชนิดของวัคซีน ในเอกสารด้วยค่ะ